钦定古今图书集成/明伦汇编/氏族典/第392卷 > 李东之
## 钦定古今图书集成/明伦汇编/氏族典/第392卷 > 李东之

按《宋史李迪传》：“迪子东之，字公明，晓国朝典故。献文
召试，赐进士出身，为馆阁校勘，进直集贤院，历知邢、
汉、庐州、凤翔府，擢侍御史知杂事，拜天章阁待制，河
北都转运使，加龙图阁直学士，知荆南、河阳、澶州，改
集贤院学士，判西京留司御史台。英宗即位，富弼荐
其学行，复旧职，兼侍读。请老，自工部尚书拜太子太”
保致仕，再迁少师。熙宁六年卒。